IMAGINI EXTRAORDINARE: Înregistrarea unui jurnal de știri din România comunistă, difuzat în 1969, arată cum era relatată o cădere masivă de zăpadă în acele timpuri.

Înregistrarea unui jurnal de știri din România comunistă, difuzat în 1969, arată cum era relatată o cădere masivă de zăpadă în acele timpuri. Clipul-document ,,Carnet de iarnă” poate fi găsit și achiziționat pentru 35 de euro în arhiva video a celebrei companii media British PathÃ©.

„Odată cu seara Anului Nou, în chip de semne bune, pe întreaga țară s-au așternut zăpezi bogate, nesfârșite așternuturi de argint pentru ogoare”, așa începe știrea tv difuzată în 1969. ,,Ne-am trezit peste noapte împotmoliți în frumos și primii care au protestat împotriva acestei estetici cam abuzive au fost automobiliștii de toate mărcile”, spune prezentatoarea, recitând parcă dintr-o compunere cu titlul „Iarna”.

Cum „nici măcar tractoarele cu pluguri n-au putut împiedică se piardă întâlniri”, oamenii harnici din toate orașele țării, „cu ostașii și ofițerii în primele rânduri au pornit o bătălie veselă, dar mai ales obositoare împotriva zăpezii. Pe unde au intrat în acțiune și motorizatele, victoriile au fost remarcabile”, se anunță triumful în buletinul de știri.

Faptul că mijloacele de transport în comun nu circulă nu e prezentat de crainci drept o veste proastă. „În ciuda căderilor masive de zăpezi, viața și-a urmat cursul ei normal. Excepție făcând mijloacele de transport în comun care au adoptat ca tactică și strategie alinierea în lungi și întârziate coloane”

.

CLIC PE IMAGINEA DE MAI JOS, CA SĂ URMĂREȘTI FILMUL „CARNET DE IARNĂ”

<p>Your browser does not support iframes.</p>

Pe site-ul companiei britanice există mai documentare de epocă referitoare la România, unele datând încă din anii ’30.